ตัวร้านธรรมด๊าาาาธรรมดามาก บ้านโบราณเก่าๆ มีแค่พัดลมพัดไปมา ในร้านนี้ร้อนชะมัด ผัดกันอยู่ข้างๆโต๊ะนั่งนี่ละหัวเหม็นไปตามๆกัน 555

แต่ที่ไม่ธรรมดาคือ....คนเต็มร้านเลยอะ....
ในใจก็คิดว่าป้าแกต้องมีอะไรดีแน่ๆ

กว่าจะได้โต๊ะนั่งก็เล่นเอายืนขาแข็งไป 10-15นาที
หลังจากได้นั่งแล้วก็ยังต้องรอคิวอีกซักพักใหญ่ๆ เนื่องจากมีออเดอร์ทางโทสับมาเพียบเลยอะ

นั่งไปซักแป๊ปก็ได้ยินเสียงป้าเรียก...ไอ้หนู...เอ็งเอาอะไร...มากันสองคนเลยลองสั่งเป็นกับข้าวมาลองซักสามอย่าง ประกอบด้วย.....

-เนื้อปูผัดใบกระเพรา.... โอ้ มันยอดมากเลย เนื้อปูเน้นๆ ไม่มีอย่างอื่นมาปน แซ่บบบสุดยอด
-ต้มยำทะเล.... ใส่เนื้อปลากระพง หมึก กุ้ง ทุกอย่างสดดีมาก รสชาตเปรี้ยวกำลังดีเลย
-หมึกทอดกระเทียม.... หั่นหมึกชิ้นใหญ่โตดี เต็มปากเต็มคำ โรยพริกไทยมาให้เยอะมากกกก (ชอบโดยส่วนตัว)

ทานเสร็จเรียกเก็บเงิน ค่าเสียหายมื้อนี้ 370 บาท กับข้าวที่ว่ามาสามอย่าง ข้าวเปล่า 2 จาน ถือว่าโอเค ราคาไม่แพงเลยกับคุณภาพวัตถุดิบที่ได้มา 

ถึงบางอ้อเลยว่าทำไมคนได้เยอะเต็มร้านขนาดนี้
ของเค้าดีจริง.....ฟันธง!!!

เสียดายที่ไม่ได้ลองชิมกั้งทอดกระเทียมเพราะหมด ไว้โอกาสหน้าละกัน

สรุป.... ถ้าป้าแกติดแอร์ซะหน่อยนี่ให้ 5 ดาวเลยนะ งวดนี้เอาไป 4 ดาว หักไว้ดาวนึงค่าเสียเหงื่อ 555

ปล. ลืมบอกตำแหน่งร้าน อยู่ในกอกก๊วน ด้านหลังศาลเจ้า ถ้าไม่ใช่คนท้องที่นี่หายากพอควร
